**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ փոփոխությունՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. 2016 թվա­կանի հոկ­­տեմբերի 4-ի Հայաստանի Հանրապետության հար­կա­­յին օրենս­գրքի (այսուհետ՝ Օրենսգիրք) 62-րդ հոդված 5-րդ մասի 1-ին կետից հանել «, իսկ հումքի վերամշակման արդյունքում Օրենսգրքի 5-րդ բաժնի համաձայն՝ ակցիզային հարկով հարկման ենթակա նոր ապրանքի ստացման դեպքում ԱԱՀ-ով հարկման բազայում ներառվում է նաև այդ նոր ապրանքի համար Օրենսգրքի 5-րդ բաժնով սահմանված կարգով հաշվարկված ակցիզային հարկի գումարը» բառերը:
2. Օրենսգրքի 89-րդ հոդվածի 2-րդ մասի՝
3. 1-ին կետում «ապրանքի մատա­կա­րարումը» բառերից հետո լրացնել «, ինչպես նաև «Վերամշակում՝ մաքսային տարածքում» մաք­սային ընթացակարգով Հայաստանի Հան­րա­պե­տու­­թյուն ներմուծված հումքի վերա­մշակ­ման արդյունքում ստացված և «Վերա­արտա­հանում» մաք­սային ընթացակարգով Հայաս­տանի Հանրապետության տարածքից արտա­հանված՝ ակցի­զային հարկով հարկման ենթակա ապրանք­ների մատակարարումը» բառերը,
4. 2-րդ կետում «ԵՏՄ ապրանքի կարգավիճակ ունեցող ապրանքի» բառերից հետո լրաց­նել «այդ թվում՝ մշտա­կան հաստատություն չունեցող ոչ ռեզիդենտ կազ­մա­կեր­պու­թյան կամ մշտա­կան հաս­տա­տու­թյուն չունեցող ոչ ռեզիդենտ ֆիզիկական անձի հետ կնքված պայ­մանա­գրերով նրանց կող­մից տրված հումքից Հայաստանի Հանրապետության տարածքում արտադր­­ված կամ տարա­յավոր­ված՝ ԵՏՄ ապրանքի կարգավիճակ ունեցող ապրանքի» բառերը:
5. Օրենսգրքի 101-րդ հոդվածում՝
6. 2-րդ մասում «, ինչպես նաև» բառերը փոխարինել «կամ» բառով,
7. լրացնել հետևյալ բովանդակությամբ 3-րդ մաս.

«3. «Բաց թողնում՝ ներքին սպառման համար» մաքսային ընթացակարգով կամ ԵՏՄ անդամ պետություններից Հայաստանի Հանրապետության տարածք ԵՏՄ ապրանքի կարգա­վի­ճակ ունեցող՝ ակցիզային հարկով հարկման ենթակա ապրանքներ ներմուծած՝ ռեզիդենտ կազ­­­­մա­կերպության կամ անհատ ձեռնարկատիրոջ կողմից այդ ապրանքները Հայաստանի Հան­­րա­պե­տության տարած­քից «Արտահանում» մաքսային ընթացակարգով արտահանելու կամ Հայաս­տանի Հան­րա­պետության տարածքից ԵՏՄ անդամ պետություն արտա­հա­նելու դեպ­քե­րում արտա­հանված ապրանք­ների համար ներմուծման ժամանակ վճարված ակցի­զա­յին հարկի գումարը փոխ­հատուց­վում է Կառավարության սահմանած կարգով, չափով և ժամ­կետ­ներում:»:

1. Օրենսգրքի 394-րդ հոդվածի 6-րդ մասում լրացնել հետևյալ բովանդակությամբ նոր պարբերություն.

«Սույն մասի առաջին պարբերությամբ սահմանված դրոշմավորման կանոնը չի կիրառվում Հայաս­տանի Հանրապետության տարածք ներմուծվող՝ ԱՏԳ ԱԱ 2204, 2205, 2206, 2207, 2208, 2402 ծածկագրերին դասվող և Կառավարության սահմանած կարգով փաստաթղթավորված այն ապրանքների նկատմամբ, որոնք հետա­գայում Կառավարության սահմանած ժամկետներում արտահանվելու են Հայաստանի Հանրապետությունից։»:

1. **Եզրափակիչ մաս և անցումային դրույթներ.**
2. Սույն օրենքն ուժի մեջ է մտնում պաշտոնական հրապարակման օրվան հաջոր­դող ամսվա 1-ից:
3. Սույն օրենքի 3-րդ և 4-րդ հոդվածները կիրառվում են սույն օրենքի ուժի մեջ մտնելուց հետո Հայաստանի Հանրապետության տարածք ներ­մուծ­ված՝ ակցիզային հարկով հարկման ենթակա ապրանք­ների մասով:
4. Սույն օրենքի 3-րդ հոդվածի 2-րդ կետի և 4-րդ հոդվածի դրույթների կիրարկումն ապահովող որոշումները Կառավարությունը սահմանում է սույն օրենքն ուժի մեջ մտնելուց հետո եռամսյա ժամկետում: